Usman Nagogo

Alhaji Sir Usmaan Nagogo dan Muhammadu Dikko KBE CMG[1] (1905 – 18 mars 1981) ko emiir Katsina[2] (Sarkin Katsina) tuggi 19 mee 1944, haa nde o maayi. Ko o fulɓe jeyaaɗo e leñol Sullubawa, o lomtii baaba makko Muhammadu Dikko e laamu, lomtii mo ko ɓiyiiko biyeteeɗo Muhammadu Kabir Usmaan.

 Jaangirde 
Nagogo fuɗɗi jaŋde mum ko e les njiimaandi ganndo lislaam biyeteeɗo Attahiru, jannginoowo Emir garoowo oo e miñi mum to nokku Katsina, Gambarawa. O fuɗɗi jaŋde makko leslesre ko e hitaande 1921 to duɗal jaaɓi haaɗtirde Katsina,[3] kono o taƴaama e njillu baaba makko to Angalteer, ɗo ɓe ɗiɗo fof kawri e laamɗo George V mo leydi Angalteer.[4] O heɓi bak makko e duɗal diiwaan oo e hitaande 1923, caggal ɗuum o janngini toon fotde lebbi jeegom.[3]

 Golle politik e laamu 
Nagogo toɗɗaa e jappeere hooreejo polis laamu leydi ndii e hitaande 1929 ; e nder laamu makko o yaajtinii departemaa polis, o mahdi galleeji kesi, o ƴetti ofiseeji goɗɗi. E hitaande 1937, o wonti hooreejo diiwaan Katsina.[3]

Nagogo ko Arthur Richards, guwerneer Fuɗnaange Naajeeriya, toɗɗii ɗum e dow laabi laamu, hono Emir sappoɓo Katsina, ñalnde 19 lewru Mbooy hitaande 1944, hay so tawii noon ko kanko lomtii baaba makko maayɗo oo e laamu nguu e lewru marse. E oon hitaande kadi, o yilliima Angalteer, Ejipt, Inndo, e Birmaani ; to Birmaani, o hawri e Najeriyanaaɓe e nder konu keeriijo laamɗo hirnaange Afrik[3] (haɓooɓe ngam leydi Angalteer e nder fedde Chindits).

Ñalnde 12 lewru bowte hitaande 1946, laamɗo biyeteeɗo Joorge VI mo Angalteer toɗɗii mo jaagorde fedde koloñaal. O woniino jaagorde diiwaan mo alaa portfolio[5] tuggi 1952 haa kuudetaa militeer 1966,[3] mo gooto e ɓiɓɓe makko, Hassan Katsina tawtoraa.[6]

Nguurndam hooreejo fedde Polo Naajeeriya, Nagogo jeyaa ko e ardinooɓe polo Naajeeriya;[3] haa hitaande 2002, handicap makko +7 ko haa jooni ɓurɗo toowde e kala Afriknaajo.[7] O wonnoo ko e sahaa gooto hooreejo fedde diine juulɓe wiyeteende Jama’atu Nasril Islaam (JNI).[8]